b'\n_START_ARTICLE_\nStortings plass (Oslo)\n_START_PARAGRAPH_\nStortings plass er en stenlagt og terrassert plass i portugisisk granitt i Oslo, langs Karl Johans gate vis-\xc3\xa0-vis Stortingsbygningen. Navnet Dasslokket brukes ogs\xc3\xa5, etter det tidligere offentlige, underjordiske toalettet under plassen. _NEWLINE_Plassen ble anlagt i forbindelse med opparbeidelsen av Karl Johans gate fra Egertorget vestover mot Slottet i 1841-43._NEWLINE_Lille Grensen og Arbeidergata munner ut p\xc3\xa5 plassen. _NEWLINE_Ved plassen ligger Tostrupg\xc3\xa5rden (Karl Johans gate 25), en forretningsg\xc3\xa5rd fra 1898 i nybarokk stil, men med b\xc3\xa6rende st\xc3\xa5lkonstruksjoner som var nytt for den tid. Ved vestenden av plassen ligger Grand hotels tilbygg fra 1975, tegnet av Torp & Torp, med forretninger i f\xc3\xb8rste etasje, hotellets lokaler i taketasjene og for \xc3\xb8vrig kontorer.  _NEWLINE_Plassen har en statue av Christian Krohg, utf\xc3\xb8rt 1960 i bronse av Asbj\xc3\xb8rg Borgfeldt og Per Hurum. Skulpturen ble flyttet i 2005, slik at skulpturen av Christian Krohg n\xc3\xa5 ser i retning av Pipervika, slik som den opprinnelig var tiltenkt.'